1. melléklet a 7/2015. (VI.26.) önkormányzati rendelethez


A címer magyarázata:


Veszprémgalsa: Zalagalsa és Veszprémpinkóc néven két különálló település volt, melyet az egykori Zala- és Veszprém megye határát is jelentő Kígyó-patak választott el egymástól. Mára a két települést összevonták és ezek teljesen összenőttek. 
A címer a két település címere, ill. pecsétje alapján készült. Zalagalsa viasz pecsét lenyomatában egy stilizált ekevas és csoroszja, ill. egy nyitott korona látható. Veszprémpinkóc gumitalpú pecsétlenyomatán fennmaradt a település címere. A címerben: egy vízszintesen lebegő (!) ekevas és csoroszja felett egy ötszirmú virág látható, két oldalán egy holddal és hatágú csillaggal. 
A címerben az ezüst pólya (sáv) a Kígyó-patakot jelképezi. A zöld mezőben a „galsai korona” és a „pinkóci virág” a két település címeréből származó motívumok. A kék pajzsmezőben látható híd a két egykoron külön álló település egyesülésére utaló motívum. 


